2014ean bide berri bat hasi genuen Emakume eta Gizonezkoen arteko Aukeren Berdintasunarekiko dugun konpromisoa erreal eta efektibo bilakatu nahi dugu. Prozesu honen baitan, 2015ean 2015-2018 Atzegiko Emakumezko eta Gizonezkoen arteko Berdintasun Plana abian jarri genuen.

Plan honen helburua Atzegin Emakumezko eta Gizonezkoen arteko aukera berdintasuna lortzeko neurri ezberdinak ezartzea da.

Horretarako, lan baldintzekin zerikusia duten hainbat aspektuei so egiteaz gain, gure elkartearen helburua aintzat hartuta, gure gizarte esku-hartzean genero ikuspegia txertatzea beharrezkoa dela uste dugu, adimen urritasuna duten pertsonen aukera berdintasunerako ere lagungarria izango delakoan.

2021ean Atzegiko Berdintasun Taldeak, indarrean dagoen legediari jarraituz, 2021-2024 Atzegiko Emakumezko eta Gizonezkoen arteko Berdintasun Plana egin dugu.

Sexu jazarpena eta jazarpen sexualaren aurkako protokoloa

Protokolo hau Atzegiko 2015-2018 emakumezko eta gizonezkoen ar teko berdintasun planaren bitartez abian jarritako neurria da. Protokolo honen helburua sexu jazarpen eta jazarpen sexista ekiditea da eta prebentziorako prozedurak espezifikoak arbitratu eta jazarpena jasan dutenen salaketa eta erreklamazioei erantzun bat ematea da.

Ondorengo esteken bitartez protokoloaren bi bertsioak eskuratu ditzakezue:

Bertsio Osoa

Emakunderen Lankidetza Erakundearen Aitorpena

2017ko otsailaren 7an Emakundek, Emakumearen Euskal Erakundeak, Atzegiri Emakumezko eta Gizonezkoen Berdintasunerako Lankidetza Erakunde izaera aitortzea erabaki zuen Elkarteak Berdintasunarekiko onartutako konpromisoa dela eta. Aitorpen hau 2022ko maiatzaren 26ean berritu du Emakundek.


Lauarin iruñerriko Lau gaztek osatautako dantza taldea da, Euskal herriko dantza folklorikoak uztartzen dituzte beste dantza modernoekin nahasketa berezi bat sortuz. Bere azken proiektua ezagutu ahalko dugu gaur, "Zubi" izenekoa.

Berriofolk , Berriozarko Txorizuri dantza taldeak bultzatutako proiektu eder bateratzailea eramaten du aurrera azken urteotan. Beste lurraldeetako dantza tradicional eta gureak batzen dituzte.

Klik batean

Tweet

Share

share with Whatsapp

share with Telegram

Send by email

Klik Batean | Idoia Rodriguez, Ilunber Ayestaran eta Lorea Gurutxarri

Tweet

Share

share with Whatsapp

share with Telegram

Send by email

Idoia Rodriguez dantzariak azaldu digu nola nahasten dituen parkour, zinema eta dantza garaikidea bere sorkuntza prozesuetan. Ilunber Ayestaran eta Lorea Gurutxarri antzezle eta sortzaileak, berriz, Me pones un VIH? obraz aritu zaizkigu, zeinetan GIBa eta beste zenbait gai uztartzen dituzten.

Klik batean

Tweet

Share

share with Whatsapp

share with Telegram

Send by email

Klik Batean | Maite Artajo argazkilaria eta Zinez musika taldea

Tweet

Share

share with Whatsapp

share with Telegram

Send by email

Maite Artajo argazkilariak teknika digitalaren eta analogikoaren arteko ezberdintasun eta zubiak azaldu dizkigu. Zinez taldeak 'Izan ala ez izan' EPa kaleratu du azken hilabetean, eta horren sormen prozesua ezagutuko dugu.

Klik batean

Tweet

Share

share with Whatsapp

share with Telegram

Send by email

Klik Batean | Ekhiñe Etxeberria eta Aizpea de Atxa

Tweet

Share

share with Whatsapp

share with Telegram

Send by email

Aizpea de Atxa zinema zuzendaria, bere praktikaren bidez, gorputzen arteko loturak eta bestearekin erlazionatzeko modua ulertzen saiatzen da: auzi publikoa, indarkeria, sedukzioa, erantzukizun afektiboa… Gorputzen eta objektuen barne-hauskortasuna agertzen den egoerak sortzen ditu.

Ekhiñe Etxeberria dokumental zuzendaritzan espezializatua dago, eta bere lan teknikak eta inspirazioak ezagutuko ditugu. Mikele film ertaina aritu da aurkezten.

Klik batean

Tweet

Share

share with Whatsapp

share with Telegram

Send by email

Klik Batean | Jaione Urtasun eta Iñigo Avila

Tweet

Share

share with Whatsapp

share with Telegram

Send by email

Jaione Urtasun, lau urterekin izan zuen bere lehenengo esperientzia jendeaurrean, Txirri, Mirri eta Txiribiton pailazoekin abesten izan zen. Eta hortik aurrera jakin izan zuen bera aktorea izan nahi zuela. Gaur egun hainbat proiektutan dago sarturik, eta azkenaldian hoietak oasko umeentzat daude zuzendutak.

Iñigo Avila gazte txantrearrak, “De Jimena a la Txantrea” izeneko bere lehenengo liburua idatzi egin du. Honetarako ikerketa lan handia egin du. Jimenatik txantrara etorritako jendea elkarrizketatuz.

Klik batean

Tweet

Share

share with Whatsapp

share with Telegram

Send by email

Klik Batean | Ventura Ruiz eta Oier Zuñiga

Tweet

Share

share with Whatsapp

share with Telegram

Send by email

Ventura Ruiz eta Oier Zuñiga antzerkilariak ezagutu ditugu Klik Batean saioan. Ventura Ruiz antzerki amateurreko aktorea izateaz gain, idazketa lantzen du genero literario ugaritan: poesia, ipuinak, antzerkia eta eleberria. Bere jarduera dibertsifikatuaren fruitu dira Nafarroako liburutegiek egindako ipuin kontaketak.

Oier Zuñigak, Iruñeko aktore eta zuzendari gazteak, bere antzerki ibilbidea kontatu digu, eta azken hilabeteetan aurkezten ari den eta dolua jorratzen duen 'Eresia' lana ezagutu dugu.

Klik batean

Tweet

Share

share with Whatsapp

share with Telegram

Send by email

Klik Batean | Jara Navarlaz eta Peru Galbete

Tweet

Share

share with Whatsapp

share with Telegram

Send by email

Jara Navarlaz, bere lagunen artean 'Kinki' ezizenez ezaguna, Mendillorriko gazte margolaria da, eta abstrakzio estiloaren bitartez landutako margolanak egiten ditu. Peru Galbetek, berriz, ikus-entzunezkoen eta musika ekoizpena uztartzen ditu. Ahotsa eta irudia ditu ardatz, eta batzuetan bereizita eta beste batzuetan, elkar erlazionatuz lantzen ditu.

Klik batean

Tweet

Share

share with Whatsapp

share with Telegram

Send by email

Klik Batean | Katanga DUB eta Euskabaret

Tweet

Share

share with Whatsapp

share with Telegram

Send by email

Katanga Dub 2019. urtean jaio zen proiektu musikala da. Nafarroako Dub soinuen mundua eta Karibe kolonbiarraren landa eremuko eta kaleko erritmoa fusionatzen dituena. Euskabaret taldeak hainbat urte darama Euskal Herriko gaztetxeek plaza eta txosnak bere kabaret ikusgarriarekin gozaraztea. Ez profesionalizatzea erabakita, Performancea erabiltzen dute sexu askapena taularen gainean aldarrikatzeko.

Klik batean

Tweet

Share

share with Whatsapp

share with Telegram

Send by email

Klik Batean | Iñaki Rifaterra eta Zama

Tweet

Share

share with Whatsapp

share with Telegram

Send by email

Iñaki Rifaterrak argi zuen Mexikotik Lizarrara itzultzean galtzear zegoen teknika bat ikasi eta landu nahi zuela, eta lortu zuen. Gaur egun, litografia landu eta irakatsi egiten du bere tailerrean.

Zamak bere buruari egin zion bere lehenengo tatuajea, eta ordutik 20 urteko esperientzia du. Tatuajeen mundua nola aurreratu eta zabaldu den ikusi du urte hauetan guztietan.


Apustu mota bat. Aukeratutako zaldia hiru lehenengoen artean gelditu behar du 12 zaldi baino gehiago direnean. Gutxiago direnean bakarrik bi kokatu izaten dira.


Zornotzako Lagun Onak-ek nagusitasunez irabazi dio Bartzelonako Nafarren Etxeari Berria Txapelketan, eta final-hamaseirenetan ariko da

Oregi Lagun Onak-eko jubenil mailako aurrelaria, pilota jotzeko prest, larunbatean, Hernanin. JON URBE / FOKU Tamaina handiagoan ikusi

Jon Eskudero -

2023ko martxoak 29

Facebook-en partekatu Twitter-era bidali 0 Iruzkinak Nire artxiboetan gorde Albistea entzun

Euskal Herrira itzultzen lanik ez du izango Bartzelonako Nafarren Etxea pilota elkarteak. Ez, behintzat, XVIII. Berria Txapelketan beste kanporaketarik jokatzeko. Izan ere, joan den larunbatean izandako jaialdian hirutik hiru partidak galdu zituzten kataluniarrek Zornotzako (Bizkaia) Lagun Onaken aurka, eta hirugarren urtez jarraian, kanporaketa bat gainditu ezinda dabiltza oraindik ere.

Hasi eta buka, askoz gehiago izan ziren pilotari bizkaitarrak, baina nabarmentzekoa da beste behin Nafarren Etxearen parte hartzea. Euskal Herrian klub askok ezin dutena lortzen baitu; taldea osatzea, alegia.

Aldez aurretik, oso faborito zen Lagun Onak, eta kadeteen partidatik hasita erakutsi zuen zergatik. Lehen partidan oso nagusi izan ziren zornotzarrak: Torralbak eta Otxandiok 22-5 irabazi zieten Botari eta Camarari. Sendo eta serio jokatzea aski izan zuten garaileek. Atzeko koadroetan agindu egin zuen Otxandiok, eta aurrean, Torralbak horixe baliatu zuen tanto politak egiteko. Kataluniarrak saiatu ziren egoera aldatzen, eta postuz ere aldatu ziren bi pilotariak, baina alferrik. Eta gazteen arteko lehian ere antzerako gidoia izan zuen norgehiagokak. Kolorerik ez zen izan, eta Lagun Onak-eko Oregi eta Bullon 22-5 nagusitu zitzaizkien Martinezi eta Navarrori. Bullonen joak piztu zuen zeresana, errebote bat ere jo baitzuen.

Orekatuagoa espero zen nagusien artekoa, baina jaialdiko azken partidan ere oso aise irabazi zuen Bizkaiko taldeak. Zehazki, Prietok eta Arrienek 22-8 irabazi zieten Arribasi eta Arrasateri. Partida erditik aurrera hautsi zen lehia. Hurrengo fasean Bergararen aurka jokatuko du Lagun Onak-ek.

Asteburu honetan abiatuko dira final-hamaseirenak, bi kanporaketarekin: Irurtzun Lezamaren aurka, eta Aurrera Leitza Danok Lagunak-en kontra.

Sareko BERRIAzalea:

Irakurri berri duzun edukia eta antzekoak zure interesekoak badira, eskari bat egin nahi dizugu: Berria diruz babestea.

Zuk eta zure gisako sareko milaka irakurlek egindako ekarpenarekin, eduki gehiago eta hobeak sortuko ditugu. Eta, zuekin osatutako komunitateari esker, publizitateak eta erakundeen laguntzek bermatzen ez diguten bideragarritasuna lortuko dugu.

Euskarazko kazetaritza libre, ireki eta konprometitua eskaini nahi dizugu egunero; bizi zaren munduaren eta garaiaren berri ematen segitu.

Izan BERRIAlaguna

Gaiak

BERRIA Txapelketa

Gizonezkoen esku-huska

Pilota

Kirol jarduerak

Albiste gehiago

Lehen helburuak jokoan

Beñat Mujika Telleria

Neguko sufrimenduak ahaztu, eta igandean hasiko dituzte arraunlariek traineruen urteko lehen txapelketa ofizialak. Zarautzen jokatuko da Gipuzkoako Txapelketa. Iazko garaipenak errepikatzen saiatuko dira Orio eta Hondarribia.

«Pena daukat Bidasoarekin tituluren bat irabazi ez izanaz»

Julen Etxeberria

Julen Aginagaldek bihar jokatuko du azken partida erretiroa hartu aurretik, 40 urterekin, eta punta-puntan 24 urtez aritu eta gero. Kirol ibilbide luze eta oparoa egin du; irabaz daitekeen ia dena irabazi du: «harro» dago egindakoaz.

Iturregi Baskonian ariko da, teknikari laguntzaile gisa

Berria

Xehetasun txikietan dago txapela

Imanol Magro Eizmendi

Altuna III.ak eta Elordik antzeko pilotak hautatu dituzte finalerako. Jaurlaritzak dopin kontrola egin die finalistei. 215 sarrera gelditzen dira

Astekaria

Asteko gai hautatuekin osatutako albiste buletina. Astelehenero, ezinbesteko erreportajeak, elkarrizketak, iritziak eta kronikak zure posta elektronikoan.


Plugin hau ez da probatu WordPressen azken 3 bertsio garrantzitsuenekin. Baliteke, jada, mantentze edo euskarririk ez izatea, eta, WordPressen bertsio berriagoekin erabiltzen denean, bateragarritasun arazoak izan ditzake.

Deskargatu

CSS Theme Override

John Cummings-(e)n arabera

Xehetasunak

Berrikuspenak

Instalazioa

Garapena

Ikuspegi Aurreratua

Laguntza

Estatistikak

Bertsio aktiboak

Deskargak, Eguneko

Deskargen historia

Aukera Aurreratuak

Atal hau erabiltzaile aurreratuentzat eta garatzaileentzat soilik da. Hemen, probetarako eta hezkuntza helburuetarako aurkezten da.

Aurreko Bertsioak

Baliteke pluginen aurreko bertsioak seguruak edo egonkorrak ez izatea. Ekoizpen webguneetan erabiltzeko, ez dira gomendagarriak.


Bilbon jaio zen 1864an, eta Espainiako 98ko belaunaldia deritzaneko maisu eta pertsonaia ezagunenetarikoa izan zen. Filosofia eta letretako ikasketak egin zituen Madrilgo Unibertsitatean eta doktore titulua, bikain kalifikatua, lortu zuen Crítica del problema sobre el origen y prehistoria de la raza vasca (1884) izeneko tesiarekin. 1891n Concha Lizarragarekin ezkondu zen, eta, urte berean, Salamancako Unibertsitateko greziera hizkuntza eta literaturako katedra irabazi zuen. Unibertsitate horretako errektore izendatu zuten 1901ean eta 1914an, Alfontso XIII.aren aurka idatzi zuen artikulu baten ondorioz, kargua kendu zioten. Geroago, 1921ean, unibertsitateko errektoreorde eta letretako fakultateko dekano izendatu zuten.

Horretan ziharduela, Primo de Riverari aurka egiteagatik Fuerteventurara erbesteratu zuten 1924an. Uharte horretatik ihes egin eta gero Hendaian bizi izan zen, 1930ean Espainiara itzuli zen arte. Han, Gorte Konstituziogileetako diputatu hautatua izan zen eta, 1934an, Unibertsitateko biziarteko errektore izendatua. 1936an, altxatutako militarren aldeko agertu zenez, Errepublikako gobernuak kargutik kendu zuen, eta Gobernu frankistak berriz, kargura bihurtu zuen; baina 1936ko urrian, jende aurrean eta Francisco Francoren emaztea bertan zela, Millán Astray generalarekin liskar sonatu bat izan ondoren, ostera kargutik kendu eta etxean atxiloturik eduki zuten. Handik aste batzuetara hil zen.

Unamunoren obran bada saioa eta poesia, baita nobela eta antzerkia ere, eta, filosofo bete-betea zenik ezin esan den arren, bere obra guztia filosofia sakonez betea da. Haren bitalismo existentzialista, Sören Kierkegaarden eragin handia duena, fedetik baino gehiago zalantzatik dator, eta espirituaren eta adimenaren, existentziaren eta pentsamenduaren arteko gatazka etengabean du adierazpide. Era guztietako bere lan ugarien muinean beti daude Unamunoren pentsamenduko bi gai oinarrizkook: gizakiaren, hots, existentziaren eta hilezkortasunaren arazoa eta Espainiaren arazoa.

Esan dezagun, labur biltzeko, Unamunoren lana eta bizitza garai hartako espainiar humanistarik handienaren lekukotasuna direla. Unamunok, argi eta modu aski lirikoan, kristautasunaren zentzu tragiko guztiz pertsonala, kezkaz beteriko mistika, adierazten du, eta eragin handia izan zuen bere denboran.


Sener eta Tekniker elkartu egin dira hidrogeno berdearen teknologiak eta industriaren digitalizazioa bultzatzeko

Orrialdea partekatu

Twitter-en orrialdea partekatu

GooglePlus-en orrialdea partekatu

Facebook-en orrialdea partekatu

LinkedIn-en orrialdea partekatu

Orrialdea partekatu email bidez

Sener eta Tekniker elkartu egin dira hidrogeno berdearen teknologiak eta industriaren digitalizazioa bultzatzeko

18-05-2023 Tekniker

Lankidetza-hitzarmena sinatu dute. Hitzarmenak hainbat arlotan jarriko du arreta, esaterako, trantsizio energetikoan.

Sener ingeniaritza eta teknologia taldeak eta Tekniker zentro teknologikoak lankidetza-hitzarmena sinatu dute elkarrekin I+G bultzatzeko hainbat esparru estrategikotan, hala nola hidrogenoaren edo industriaren digitalizazioaren esparruetan.

Akordioa sinatzeak, Sener Teknikerren erakunde laguntzaileen nomina aipagarriko kide bihurtu du eta, horrela, sendotu egin da bi erakundeek energia berriztagarriekin lotutako hainbat proiekturen bidez historikoki izan duten harremana.

«Hitzarmen hau beste urrats bat da Senerrek berrikuntza irekiaren alde erabakitako estrategian, beste erakunde batzuekin elkarlanean lan eginez elkar osatzeko eta indartzeko», nabarmendu du Òscar Julià Sener-eko Berrikuntza eta Digitalizazio zuzendariak.

Luis Uriarte Teknikerreko zuzendari nagusiak, bestalde, aliantzaren garrantzia azpimarratu du, lankidetza luze eta estuaren emaitza den aldetik, "lankidetza horri modu askoz eraginkorragoan eusteko eta Senerri balio handiagoa emateko eta, aldi berean, inguruneari teknologia transferitzeko gure eginkizuna betetzeko" helburuarekin.

«Guretzat ohorea da Sener, Euskadin, estatuan eta nazioartean erreferentea den ingeniaritza, gure erakunde laguntzaileetako bat izatea», adierazi du Uriartek.

Hidrogenotik digitalizaziora

Hitzarmen horri esker, Teknikerrek ezagutza eta esperientzia emango dizkio Senerri hidrogeno berdearekin edo digitalizazioarekin hainbat ikerketa-ildotan aurrera egiteko, interes handieneko arloen artean.

Offshore eolikorako teknologiak, energia hibrido eta berriztagarrien instalazioen kudeaketa, mugikortasun iraunkorra eta hiri adimendunak, sistema mekatronikoen eredu digitalen sorrera eta gailu medikoak homologatzeko metodologiak eta prozedurak bateratzea dira landu nahi dituzten beste arlo batzuk.

Gainera, elkarlanean lan egingo dute talentu ikertzailearen garapenean eta transferentzian, Senerrek langile espezializatuen inguruan dituen premia eta eskaera nagusiei erantzungo dieten trebakuntza-programen bitartez.


Bide Azpiegituren eta Mugikortasunaren batzordeak aste legegilea ireki du gaur goizean Araban - www.jjggalava.eus

Edukira joan

Bide Azpiegituren eta Mugikortasunaren batzordeak aste legegilea ireki du gaur goizean Araban - www.jjggalava.eus

Gurekin harremanetan jarri Gune pribatua

eu es

eu es

Herritarrekiko harremana

Jarduera parlamentarioa

Informazio instituzionala

Faktura elektronikoa

Enplegu Publikoaren Ataria

Kontratatzailearen profila

Egoitzara bisitak

Alegazioak

Albisteak

Baliabide didaktikoak

Ekimenak

Espedienteak

Azken ekimenak

Izapidetutako azken ekimenak

Datuen babesa

Foru arauak

Mozioak

Adierazpen instituzionalak

Aldizkari ofiziala

Arauen historikoa

Mozioen historikoa

Bilkurak

Mediateka

Agenda

Bilkuren historikoa

Estatistikak

Jarduera Orokorra

Ekimenen laburpena

Saioen laburpena

Instituzioa

Historia

Egoitza

Memoriak

Gardentasuna

Funtzio orokorrak

Akta historikoak

Lehendakaritza

Lehendakaria

Lehendakariaren agurra

Lehendakaritzaren funtzioak

Lehendakarien historikoa

Osaera

Hauteskundeen emaitzak

Batzarretako organoak

Batzarkide taldeak

Jarduneko batzarkideak

Batzarkideen historikoa

Funtzionamendua

Berdintasuna

Kuadrillak

Administrazio zerbitzuak

Ganberaren erregelamendua

Albisteak

Bide Azpiegituren eta Mugikortasunaren batzordeak aste legegilea ireki du gaur goizean Araban

Bide Azpiegituren eta Mugikortasunaren batzordeak aste legegilea ireki du gaur goizean Araban

2021 ira. 20

Asteazkenean lehen osoko bilkura egingo da eta ostegunean Nekazaritza batzordeak hainbat bisita egingo ditu Arabako Errioxan

Arabako aste legegilea gaur goizean hasi da Bide Azpiegituren eta Mugikortasunaren batzordearen bilerarekin. Horren aurrean, Blanca de la Peña arloko foru diputatuak bi aldiz egin du agerraldia, azaltzeko, batetik, Bizkaiko eta Gipuzkoako Foru Aldundiek 2022tik aurrera bidesariak kobratzeak zer nolako eragina izango duen arabarrentzat, eta, bestetik, zer posizio izango duen Gasteizko eta Bilboko autobus-garraio publikoaren erabiltzaileentzat ikasturte honetarako aurreikusitako kostuaren igoerari dagokionez. Saioa amaitzeko, Elkarrekin Araba (Podemos-Ezker Anitza-Equo) batzarkide taldeak N-124 errepidearen bide-seinaleztapenaren berrikuspenari buruz aurkeztutako mozioa eztabaidatu da, zatitu gabe baitago, bai eta 2022ko aurrekontuan egiteke dauden bikoizketa-lanak kontuan hartzeko ere.

Foru Ganberan ohikoa den bezala, bihar, asteartean, Mahaiaren eta Bozeramaileen Batzordearen asteroko bileren txanda izango da, asteazkenean Probintzia Jauregian dagoen osoko bilkuren aretoan bilkuraldi berri honen lehen bilera egin aurretik. Osoko bilkura hasteko, uztailaren 30ean egindako Batzorde Iraunkorrak landutako gaien eta hartutako erabakien berri emango da, erregelamenduak adierazten duenaren arabera. Ondoren, hala badagokio, FEAGA eta FEADER funtsen kontura finantzatutako zuzeneko laguntzen eta landa-garapeneko neurrien kudeaketaren inguruko jardueren eskuordetzeari buruzko Euskal Autonomia Erkidegoko Erakunde Ordaintzailearekiko lankidetza-hitzarmena berresteko foru-arauaren proiektua onesteari ekingo zaio.

Foru gobernuaren lana bultzatzeko eginkizuna betez, prokuradoreek hiru mozio eztabaidatuko dituzte jarraian. Lehenengoa Elkarrekin Araba (Podemos-Ezker Anitza-Equo) batzarkide taldeak aurkeztuko du, eta Arabako haurren eta gazteen osasun mentalaren egungo errealitateari sakontasunez helduko dion plan bat sustatzea izango du helburu; bigarrena, berriz, EH Bildu eta Elkarrekin Araba taldeek (Podemos-Ezker Anitza-Equo) aurkeztuko dute, eta helburua izango da San Miguel Goiko udalerriko sarrera nagusiaren baldintza seguruak bideratzea. Saioa amaitzeko, EH Bildu batzarkide taldeak azken mozio bat eramango du osoko bilkurara, Arabako Parke Teknologikoan dagoen Marie Curie eraikina erabiltzeko EHUrekin hitzarmena sinatzeari buruzkoa.

Ostegunean, Nekazaritza batzordeak bisita bikoitza egingo du Arabako Errioxara. Jardunaldia Guardiako Eskualdeko Nekazaritza Bulegoan (Casa del Vino de Laguardia) hasiko da. Bertan, bertako kideek bertan egiten diren lanak, mahats-bilketa garaian laginak biltzeko prozedura eta Arabako Errioxako mahastizainei eta upategiei oro har ematen zaizkien zerbitzuak ezagutu ahal izango dituzte. Ondoren, Moreda de Álava, Oyón-Oion eta Lantziegora joango da batzordea. Bertan, Arabako Errioxako Olibondoa eta Olioa Sustatzeko Elkarteak (APRORA) gonbidatuta, inguruko boilurrak eta ehunka urteko olibondoetako batzuk bisitatzeko aukera izango dute.

Ostiralerako Lurralde Orekaren batzordearen bilera aurreikusita dago. Bertan, arloko foru diputatu Irma Basterra agertuko da, Arabako Lurralde Historikoko Larrialdi Planaren eguneraketaren berritasunei buruzko bere gogoetak azaltzeko.

Batzordeen bilerak eta osoko bilkurak zuzenean jarraitu ahal izango dira Arabako parlamentuaren mediatekaren bidez (http://mediateca.jjggalava.eus/live), eta amaitu ondoren, osorik eta gai-zerrendako puntuka eta prokuradoreen esku-hartzeka zatituta ikusi ahal izango da, honako aplikazio beraren bidez.


Habsburgo edo Austriako Etxea Europako errege dinastia garrantzitsuenetako bat izan zen[1]. Habsburgotarrek etenik gabeko aldi luzean (1438-1740) izan zuten Germaniako Erromatar Inperio Santuko enperadore kargua, 1278tik 1918 arte Austriako erregetza bere gain izan zuten, eta Bohemia, Ingalaterra, Alemania, Hungaria, Kroazia, Irlanda, Portugal zein Espainian erreinatu zuten. Suitzako Argovia kantoian 1020. urte inguruan eraikitako gaztelutik dator izena: Habichtsburg («aztoreen gaztelua»).

Habsburgo

Jatorrizko izena

(de) Habsburger

Mota

dinastia

Honen izena darama

Habsburg Castle (en) eta Habsburg

Honen parte da

Etichonids (en)

Indarraldi

XI. mendea - 1780

Fundatzailea

Guntram the Rich (en)

Herrialdea

Austriako artxidukerria, Gaztelako Koroa, Aragoiko koroa, Iberian Union (en) eta Portugalgo Erresuma

Eduki-taula

1 Historia

2 Habsburgo etxearen agintea

3 Erreferentziak

4 Kanpo estekak

HistoriaAldatu

XII. mendetik aurrera, Habsburgotarrak lurralde anitzen jabe egin ziren oinordekotza eta emaitzen bidez: Turgovia, Altsazia Garaia, Zürich. Rodolfo I.a izan zen Habsburgo etxeko lehen enperadorea (1273-1291), eta Austria, Estiria eta Carniola bere mende ezarri zituen. Ehun eta berrogeita hamar urtez, Habsburgo, Luxenburgo eta Wittelsbach etxeetako enperadoreak txandaka izan ziren agintari.

XIV. mendean Karintia, Tirol, Friburgo, Trieste eta Vorarlberg beretu zituzten. Hala eta guztiz ere, XIII. mendetik XV. mendera bitartean, suitzar menditarrekin egindako gerren ondorioz, jatorrizko lurraldea galdu eta Austriara joan ziren bizitzera, eta harrezkero izen horrez ezagutu zituzten. Ondorengo partiketek, bestalde, luza gabe ahuldu zuten familiaren aginpidea, harik eta Frederiko III.a enperadoreak (1440-1493) habsburgotarren lurraldeak bere mendean bildu zituen arte. Hala, 1741-1745 bitarteko salbuespena aparte utzita, alemaniarrek beti haien artetik hautatu izan zuten enperadorea, Inperio Santua 1806an desagertu zen arte.

Ezkontzen bidez, habsburgotarrek gero eta lurralde handiagoak eskuratu zituzten (Bella gerant alii; tu, felix Austria, nube: «Bestek egin beza gerra; zuk, zorioneko Austria horrek, ezkontza egizu»). Hala, 1477an Maximiliano I.a eta Maria Burgundiakoa ezkondu zirenean, Herbehereak eta Frankoen Konderria habsburgotarren esku gelditu ziren. 1496an Filipe Ederra Joana Eroarekin ezkondu zen, hura baitzen Aragoiko eta Gaztelako oinordekoa, eta, hala Espainia eta Napoli ere berengana bildu zituzten habsburgotarrek (1506-1516). Fernando I.ak Ana Jagellonekin ezkondurik Bohemia eta Hungariako zati bat beretu zituzten (1526).

Karlos V.arekin bere goren mailara iritsi zen Habsburgo etxea, baina haren abdikazioaren ondorioz bi adar sortu ziren: Filipe II.a premuak Iberiar penintsulako erregetzarekin batean, Indiak, Herbehereak, Frankoen Konderria, Milanerria, Napoli eta Sizilia bereganatu zituen; bigarren adarra, berriz, Fernando, Karlosen anaia buru zuela, enperadore egin zen, Alsazia, Suabiako eta Austriako dukerriak, Bohemia eta Hungariako zati bat beretu baitzituen.

1700ean, lehen adarra ahitu zenean, Vienako habsburgotarrek Herbehereak, Milanaldea, Napoli eta Sizilia berreskuratu zituzten; bai eta Hungaria osoa ere (1699), turkiarren aurka borrokatu ondoren. 1736an Habsburgo-Lorrena dinastia berria sortu zen, Maria Teresa artxidukesa Lorrenako Frantzisko dukearekin ezkondurik.

1804an, Inperio Santuaren amaierari igarririk, Frantzisko II.ak Austriako enperadore izendatu zuen bere burua. Haren iloba Frantzisko Josefek hungariarren matxinadari buru eman behar izan zion, eta 1867an monarkia austro-hungariarra sortu zen. Alabaina, Italiatik (1859-1866) eta Alemaniatik (1866) alde egin behar izan zuten Habsburgotarrek. Karlos I.ak, azken enperadorea izan zenak, 1918an abdikatu zuen.

Habsburgo etxearen aginteaAldatu

Austriako Etxeak, besteak beste, honako agintari hauek izan zituen:

Alemanian, Germaniako Erromatar Inperio Santuaren enperadoreak.

Austriako subiranoak (Dukeak 1282-1453, Artxidukeak 1453-1804 eta Enperadoreak 1804-1918).

Hungariako erregeak (1437-1439, 1445-1457, 1526-1918).

Kroaziako erregeak (1437-1439, 1445-1457, 1526-1918).

Espainiako erregeak (1516-1700).

Portugalgo erregeak (1580-1640).

Bohemiako erregeak (1306, 1437-1457, 1526-1918).

Galitzia eta Lodomeriako erregeak (1772-1918).

Transilvaniako Printzipe Handiak (1690-1867).

Toskanako Duke Handiak (1737–1801 eta 1814-1860).

Parmako Dukeak (1814–1847).

Modenako Dukeak (1814–1859).

Mexiko Enperadorea (1864–1867).

ErreferentziakAldatu

Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


Saiakera bat aurkitu sendatzeko Indarra Lav farmazia nekez arrakasta delako fabrikatzaileak banatzen ditu bere produktuak bidez bakarrik oficialnyy webgunean. Ez dira faltsuak error batera izenburua – "berrogei maitasuna" da lehen sintoma bat produktu akastuna. Batzuk banatzaileak eman erosteko aukera tester droga, zein har daiteke aukera ona emakumeen ziur pertsonalki bere eraginkortasuna.


Edward Hopperren lanek sortzen dituzten sentsazioak gure egungo egoeraren deskribapen artistikoarekin bat egiten dute hein handi batean, eguneroko espazio ezberdinetan argia eta bere itzalak eraginkortasunez erabiltzearen bitartez.

Har dezagun egungo errealitatea, normaltasunera itzultzean, gure hiriko edo auzoko giro eta aldarte desberdintasun garrantzitsuak baloratu ahal izateko, normalean aurkitzen diren moduarekin alderatuta.

Marraz ditzagun eguneroko lekuak, lehen begiratuan garbiak eta txukunak diruditenak, baina horien azpian ikusten ez den eta erakutsi beharreko sentsazio bat dago.

Materiala librea da, arkatza, grafitoa, koloretako arkatza, akrilikoa, olioa eta abar. Euskarria, paper zuria edo kolorezkoa, bere tonuekin jolasean.

Edward Hopper-i buruz gehiago:

Facebook

Twitter

Gasteizko Arte eta Lanbide Eskola © 2021. Eskubide guztiak erreserbatuta.

Lege abisua

(EB 2016/679 ARAUA)-DATU PERTSONALAK BABESARI ETA ESKUBIDE DIGITALAK BERMATZEARI BURUZKO 3/2018 LEGE ORGANIKOA. Ikasleari eta bere aita/ama edo tutoreari jakinarazten zaie eskaera sinatu aurretik jarraian zehazten dugun datuen babesari buruzko oinarrizko informazioa irakurri behar dutela. Erregistro-agirietan jasotako datu pertsonalak eta beste datu mota batzuen bilketan, bai eta fundazioarekin harremanean sortutakoak ere, Europako Parlamentuaren 2016/679 (EB) Erregelamenduan eta xedatutakoaren arabera tratatuko dira. Datu Pertsonalak Babesteari eta Eskubide Digitalak Bermatzeari buruzko abenduaren 5eko 3/2018 Lege Organikoarena, GASTEIZKO ARTE ETA BULEGOEN ESKOLAK, datu pertsonalen tratamenduari eta horien zirkulazioari dagokionez, pertsona fisikoen babesari buruzkoa. datuen arduraduna beharrezkoak direnez.

Datu hauek erabiliko diren helburuak hauek dira:

Ikaslearen prestakuntzaren jarduera akademiko eta osagarriak behar bezala kudeatzea, antolatzea eta ematea.

Fundazioaren kontabilitate eta administrazio kudeaketa.

Fundaziorako jarduerak egitea.

GASTEIZKO ARTE ETA LANKETA ESKOLAK eskaintzen dituen zerbitzuekin zerikusia duten komunikazioak edozein bitartekoz bidaltzea. GASTEIZKO ARTE ETA OFICIO ESKOLAK 10 urteko gehienezko epean gordeko ditu datu horiek, behin bildutako xedea amaitutakoan, ziurtagiriak emateko xedea izan ezik.

Legitimazioa : Interesdunaren baimenaren bidezko legitimazioa. Ikasleak edo legezko ordezkariak emandako datu pertsonalen egiazkotasuna bermatzen du eta horien edozein aldakuntza jakinarazteko konpromisoa hartzen du betirako eguneratuta egon daitezen.

Hartzaileak : Ez zaie daturik lagako hirugarrenei, legezko betebeharra izan ezik

Eskubideak : Interesdunak eskubide hauek erabil ditzake: Sartzea, zuzentzea, ezabatzea, mugatzea, aurkaratzea, eramangarritasuna eta emandako baimena kentzea. Horretarako, enpresak emandako inprimakiak erabil ditzakezu, edo GASTEIZKO ARTE ETA LANKETA ESKOLA – PLAZA CONDE PEÑAFLORIDA 1 BAJO – 01008 – VITORIA-GASTEIZ – ARABA helbidera gutun bat bidali, helbide elektronikora ere bidali dezakezu: info@ escueladeartes.org (beharrezkoa da NANaren fotokopia eramatea) Gainera, interesdunak Datuak Babesteko Kontrolerako Agintaritza eskudunarekin jo dezake informazio osagarria lortzeko edo erreklamazioa aurkezteko. Era berean, zure baimena edozein unetan ken dezakezu, horrek kentzearen aurretik egindako tratamenduetan inolako eraginik ekarri gabe.


Irailean Arritokieta eguna ospatzen da Zumaian eta hau aitzaki ezin hobea iruditu zaigu udal artxiboan gordeta dagoen 1690 eta 1886 urte bitarteko kontu-liburuko zenbait datu hona ekartzeko.

Kontu-liburu hau Arritokietako baseliza eta ospitalari buruz kontserbatzen den zaharrena da. Hau dela eta, bertako informazio zaharrena iruditu zaigu aipagarriena. Oraingoan eraikin multzo hau zaintzeko eta kudeatzeko ardura zuten bi karguetan jarri nahi izan dugu arreta: diruzaina eta serora.

Diruzaina, izenak dioen bezela, Arritokietako kontuak eraman eta diruaren kudeaketaz arduratzen zen. Kontu-liburuan agertzen diren dokumentuei esker, liburu hau baino lehenagoko zenbait diruzainen izenak jakin ahal izan ditugu:

1633-1640: Jose Arbizu

1647-1649 eta 1652: Frantzisko Aldalur

1653-1660: Lazaro Etxabe

1686an eta 1690ean: Pedro Etxabe Etxazarreta

1687-1689 Nikolas Sarasua

Pedro Etxaberen aurreko diruzainek egindako ez ordaintzeek arazoak sortu zituzten, eta hain zuzen, arazo horien berri ematen duten dokumentuei esker lortu dugu izenen zerrenda hau osatzea. Izan ere, diruzainak, baselizak eta ospitaleak zituzten maileguak eta jasotzen zituzten limosnak kudeatzeko ardura zuten. Hau horrela, bertako kontuak eramaten zituztenak ziren, beharrezko ordainketak eta erosketak eginez. Kontu-liburu honetan, Arritokietako urteroko kontuak jasotzen dira 1886. urtera arte. Urteroko kontu hauek artzain-bisitetan berrikusten eta onartzen ziren behin betiko. Elizako liburuak ikuskatzeko apezpikuak edo artzapezpikuak egiten zituen bisitak ziren artzain-bisitak, eta orduan geratzen zen agerian diruzainak elizbarrutiarekin urte horretan zuen zorra, hau da, azken artzain-bisitatik Arritokietan egondako irabazien zenbatekoa.

1692ko artzain-bisitan, Pedro Etxabe diruzainak 43.799 maraiko zor zituela zehazten da eta diru kopuru hau bi urteren buruan ordaintzeko agindua ematen zaio, eskumiku mehatxupean. Baina kasu honetan, zor handi hau ez zen Pedrok bere diruzain karguan zeraman denboran pilatutako zorra bakarrik. Pedrok zor zuenari bere aurretik karguan egondakoek ordaindu gabeko kopurua gehitu zitzaion, hain juxtu, Jose Arbizuk, Frantzisko Aldalurrek, Lazaro Etxabek eta Nikolas Sarasuak zor zutena. Pedro Etxabek guzti hauen zorra ordaindu zuen eskumikatua izan ez zedin, baina Probintziako Korrejimenduan eginbide judizialak burutu zituen aurreko diruzainen kontra. Garai haietan baselizak eta ospitaleak nola kudeatzen zirenaren adibide ederra dugu hau.

Bestalde, serora kargua dugu. Udal akta bati esker, 1584an Arritokietan hiru serora zeudela dakigu, baina 1699ko uztailaren 25eko serora izendapenak kargu bakarra aipatzen du. Egun horretan Josefa Altuna izendatzen da, aurreko seroraren heriotzaren ondoren. Kargu hartzea jasotzen duen dokumentua, urte horretan baselizak eta ospitaleak zituen ondasun higigarrien isla da. Izan ere, serorari zegokion baselizak eta ospitaleak zituen ondasun higigarrien zaintza. Hau dela eta, izendapenarekin batera, ondasun guztiak banan-banan zehazten ziren.

Arritokietako berri jakin nahi duenak, beraz, badu aukera Zumaiako artxiboan!

Oihana Artetxe (Ereiten Kultur Zerbitzuak)

*Udal artxiboan bilatutako datu bitxiekin osatutako artikulu guztiak kontsultatzeko eta udal artxiboa nola kontsultatu jakiteko klikatu hemen.


Johnnie-k lasterka egin zuen bere etxetik Dexter Avenue-rainoko kilometro eskasa. Ilobari entzundakoa lehenbailehen Martin artzainari kontatu beharrean zen, berak jakingo zuen zer egin. Abenduko haize hotzak birikak zulatzen zizkion, eta arnasestuka igo zituen eskailerak. BALDA,Nerea" Eserlekua"(Narrazioak) Elizako atea kolpe batez ireki eta otoitzean ari zen gizona berehala zutitu zen iritsi berriaren aztoramena ikusita.

–Jauna! Rosa! Rosa atxilotu dute!

Martinek emakumea eserarazi, eta eztula baretu zitzaion arte itxoin zuen.

–Ilobak kontatu dit omnibusean gertatutakoa. Zuri madarikatu horrek gidatzen duen omnibus hori beteta zihoan, eta zutitzeko eskatu die. Iloba eta beste bat zutitu egin direla, baina Rosa ez dela mugitu. Hantxe gelditu dela Blake horren aginduei jaramonik egin gabe. Poliziari deitu omen dio gero eta eraman egin dutela. Iloba beldurtuta zegoen. Zer egingo dugu, Martin?

Gizona pentsakor gelditu zen une batez. Claudette etorri zitzaion gogora, hilabete batzuk lehenago zuri bati lekua ez uzteagatik espetxeratutako neskatila.

–Entzudazu. Ralph eta Dexter aurkitu behar dituzu, eta niri esan didazuna kontatu. Esaiezu gureak biltzeko, bihar goizeko 9etan hemen elkartuko gara. Gure garaia iritsi da, esaiezu hori nire partez. Ulertu duzu, Johnnie?

–Gure garaia. Bihar goizeko 9etan.

–Garrantzitsua da oso.

–Eta Rosa, jauna?

–Lasai. Ni arduratuko naiz.

Emakumea presaka irten zen. Martinek aldaretik gurutze txiki bat hartu zuen emakumearen bide bera hartu aurretik.

***

Polizia-etxean sartu aitzin, berokiko sakelatik gurutzea atera zuen. Harrera egin zion poliziari begirada zertxobait leundu zitzaion hura ikustean.

–Martin Luther King artzaina. Rosa Parks nire eliztarrari aitortza hartzera nator.

Poliziak mesfidati begiratu zion.

–Jaunari egindako bekatuagatik barkamena eskatu beharko dio.

–Itxoin hor.

Polizia pasabide batean desagertu zen, eta itzuli zenean, bere zereginetan murgildu zen zain zeukan gizonari aurpegira begiratu ere egin gabe. Artzain gazteak harrera-gelako bazter hartan zutik eman zituen itxaronaldiak iraun zituen bi orduak, eta, halako batean, itxaropena agortzen hasita zuela, pasabidetik beste polizia bat agertu eta korridorearen bukaerako gela bateraino jarraitzeko esan zion. Hormek margo zati eroriak ageri zituzten, hezetasunak eragindako orbanak sabaiak; eta bertan itxi usain sarkorra, eta bi aulki altzari bakar.

Berehala eraman zioten Rosa. Jostunak lasai zirudien. Polizia zutik gelditu zen haien ondoan, zurrun, Martinek aitortzak pribatua izan behar zuela esan zion arte.

–5 minutu. Besterik ez.

Elkarren parean eseri zirenean, Rosak irribarre egin zion gazteari. Esku-ahur kolorgeek jostorratzaren marka gorriak ageri zituzten

–Behin eta berriz bultzatzen gaituzte. Ezin dut ametitu. Desobedientzia bide ona izan liteke.

Baiezkoa egin zion Martinek buruaz, eta labur kontatu zion deliberatutakoa.

***

Rosak ondotxo ezagutzen zuen James F. Blake gidaria, urte bat ere ez zen txartela ordainduta kalean utzi zuenetik. Aurreko atetik sartu, ordaindu, eta atzeko atetik sar zedila agindu zion gizonak egun hartan. Ezpainak amorruz hozkatuta jaitsi zen jostuna autobusetik, eta atzeko aldetik sartzera zihoan une berean, atea muturrean itxi eta autobusa abian jarri zuen. Hantxe gelditu zen Rosa, madarikazioak madarikazioen atzetik, ahotsa urratu arte. Abenduaren lehenengo hartan, High Land etorbideko geltoki batean, gidariak gizon beltz bat kalean utzi zuela ohartu zen Rosa. Gutxirako balio izan zuten autobus barruko beltzek itxoiteko botatako oihuek. Rosaren amorrua ernai zegoen, hortaz, hiru txuri horiek sartu eta Blakek haiei lekua uzteko agindu zienean. Emakumeak gidaria ezagutu zuen, eta amorruak gainezka egin zion.

–Ni ez naiz zutituko. Hau gure eserlekua da.

Beste bi gazte beltzek harriduraz begiratu zioten. Johnnieren iloba gaztea atezuan sumatu zuen jostunak, baina berak ezin zuen amorrazioa ez zen beste ezer nabaritu bere baitan.

–Poliziari deituko diot –mehatxu egin zion gidariak.

–Zergatik bultzatzen gaituzue beti? –izan zen Rosaren erantzun bakarra.

Poliziak eskuburdinak jarrita zeramalarik, neska gazteari keinu egin zion begiradaz, eta hura autobusetik salto eginda arineketan atera zen izebaren etxe aldera.

***

Martin etxera iritsi zenerako, izotza bazterrak hartzen hasia zen. Urrundik, norbait sumatu zuen bere atarian kuxkurtuta.

–Jo Ann! Jainkoarren! Hotzak akabatuko zaitu!

Emakumeak paper bat erakutsi zion.

–Zer iruditzen?

Martinek idazkia irakurtzeko tartea hartu zuen.

–Primeran, Jo Ann, lan ona, bihar gainerakoei erakutsiko diegu. Eta orain goazen ohera. Egun gogorrak ditugu zain.

***

Dexter Avenueko bilkuraren ondoren, National City Lines konpainiako autobusik ez hartzeko deia egiten zuen panfletoa jaso zuen Claudette Calvinek postontzitik. Sabela laztandu zuen libre zeukan eskuaz. Montgomeryko omnibusak hutsik geldituko ziren urtebetez. Claudetten alabak ez zien bere eserlekua zuriei utzi behar izango.

Nerea Balda

Irurtzundar hau Euskal Filologian lizentziatua da eta euskara eta literatura irakaslea Altsasuko institutuan.Idaztea hizkuntzarekiko jakin-minak urratutako beste bide bat da berarentzat.


Filmak astero daude udan zehar : abadiñoko gaztetxea abadiñoko gaztetxea: Filmak astero daude udan zehar

skip to main | skip to sidebar

HASIERA

ERANTZUNAK (RSS)

(RSS)

ALTZOAN - Durangaldeko informazio boletina

AHT GELDITU ELKARLANA

GAZTE ASANBLADEN KOORDINADORA

EGIN JARRAITZAILE!

Gaztetxe ondoan dagoen udal mediateka XX. mendeko (1913. urtekoa) jauregia da, bere egunean Galindez sendiko jauntxoarena izanikoa. Gaztetxea ostera, Galindezen morroien etxea zen. Gerora, eraikin hauek Abadiñoko udalarenak izatera pasa, eta 1998an, hauei erabilpenik emoten ez eutsiela ikusirik, abadiñar gazteek (Abadiñoko gazte asanbladaren izenean) herrian bizitasun apur bat emoteko intentzinoz, Galindezen morroien etxea okupatu eta herriko gaztetxe bihurtu eben. Orduz geroztik, zailtasun bat baino gehiago ipini izan eutsien arren, gazteek berauen elkargunea izango zena goitik behera barriztu eben: teilatu barria jarri, zutabeak eta solairuak egin... Gaur egun, orduko aldamenetako lau hormek baino irauten ez dabela esan leiteke. Asko dira gazte asanbladak urtean zehar antolatzen dituen ekimenak: hasi herriko jaietatik, eta Abadiñoko herri eskola publikoko umeen txokolatadetaraino. Nabarmentzekoa da baina, gaztetxearen hastapenetatik, bere funtzionamendua autogestio bidezkoa izan dela, ezelako lotura instituzionalik bakoa. Amaitzeko, esan beharrik ez dagoen arren, jakin egizue zu lako deabruz beteriko gaztetxe honek herritar eta herritar ez diren pertsona guztientzat ateak zabalik dituela eta izango dituela.

Filmak astero daude udan zehar

2007/08/12

Datorren asteazkenean El ultimo rey de escocia filma egongo da gaztetxean. Anima zaitez etortzera!

- abadiñoko gaztetxea - 0:58

Albistearen data 07/08 2007ko ABUZTUA

Enviar por correo electrónicoEscribe un blogCompartir con TwitterCompartir con FacebookCompartir en Pinterest


EAk Pasaiako kanpoko kaia eraikitzeko proiektua bertan behera uzteko eskatu du berriro | EA - Eusko Alkartasuna

Menua

Euskara

Castellano

Hasiera

Organizazioa

Zuzendaritza nazionala

Gaurkotasuna

Tokiko berriak

Agenda

Buletina

Alkartasuna aldizkaria

Esteka interesgarriak

Twitter

Alkartetxeak

Araba

Bizkaia

Gipuzkoa

Iparralde

Nafarroa

Dokumentazioa

Afilia zaitez

Hasiera » Azpiegiturak » EAk Pasaiako kanpoko kaia eraikitzeko proiektua bertan behera uzteko eskatu du berriro

25Urt

EAk Pasaiako kanpoko kaia eraikitzeko proiektua bertan behera uzteko eskatu du berriro

Argitaratua honek egina: Prentsa Bulegoa data Urt 25, 2012 honetan: Azpiegiturak

EAk alegazioak aurkeztu ditu Portu Agintaritzak irekitako kontsulta publikorako epearen barruan eta agerian utzi du kanpoko kaiak ez duela inolako justifikaziorik. Ingurumenaren gaineko Eraginari buruzko Adierazpena negatiboa izan dadila eskatu du.

Iñaki Ostolaza Gipuzkoako koordinatzaileak eta Alberto Unamunzaga senatore eta Exekutiba Nazionaleko kideak Pasaiako Portuko Azpiegiturei buruzko Plan Zuzendariari eta Ingurumen Jasangarritasunari buruzko Txostenari Eusko Alkartasunak aurkeztu dizkien alegazioen berri eman dute gaur goizean Donostian. Hona hemen haien hitzaldia:

Pasaiako Portu Agintaritzak irekitako kontsulta publikorako epearen barruan, Eusko Alkartasunak alegazioak aurkeztu eta egin dizkie Pasaiako Portuko Azpiegiturei buruzko Plan Zuzendariari eta Ingurumen Jasangarritasunari buruzko Txostenari; eta gaur alegazio horiek aurkeztera gatozkizue.

Dakizuenez, 2010. urtean ere EAk, beste talde eta erakunde askok bezala, alegazioak aurkeztu zituen, kanpoko portua eraikitzeko egitasmoaren aurka eta portu misto baten alde. Hala ere, Portu Agintaritzak ez zituen alegazio haiek kontuan hartu eta orain aurkeztu berri duen proposamenak ez du funtsean ezer aldatzen, kanpoko kaiaren aldeko apustua berretsi egin baitu, pisuzko argudiorik eman ez duen arren. Plan Zuzendarian egin dituen aldaketa guztiak norabide berean doaz, kanpoko kaia justifikatzen saiatzera.

Hori dela eta, Portu Agintaritzak proiektuari eutsi egiten diola ikusita, Eusko Alkartasunean berriz ere alegazioak aurkeztea erabaki dugu, ea oraingoan behar bezala erantzuten diguten, ez 2010ean bezala.

Gure alegazioek lau ardatz nagusi dituzte:

1. Merkantzien trafikoak ez du kanpoko portua justifikatzen.

2. Inbertsioa oso handia da eta zalantza asko sortarazten ditu, izango lukeen balizko eraginari begira.

3. Proiektuak ingurumenean izango lukeen eragina onartezina da.

4. Portu Agintaritzak badiaren biziberritzea kanpoko portuaren menpe utzi egiten du.

Merkantzien trafikoak ez du kanpoko portua justifikatzen.

2008. urtean Bilboko, Pasaiako eta Baionako portuek 50 milioi tona mugitu zituzten, portu horiek duten gaitasunaren erdia baino gutxiago. Trafiko hori, gainera, beherantz joan da eta argi dago, beraz, egun ditugun azpiegiturak nahikoa direla sor daitekeen eskariari erantzuteko. Datuen arabera, Pasaian kanpoko portu bat eraikitzeak ez dio lehiakortasun handiagorik emango euskal portu sistemari.

Gauzak horrela, diru publikoa arrazionaltasunaz eta behar bezala kudeatu beharrean, Portu Agintaritzak azpiegiturak bikoiztea planteatzen du, eta hori sekulako erokeria da krisi garaian, instituzioek haien aurrekontuak orekatzeko izugarrizko arazoak dituzten honetan.

Inbertsioa oso handia da eta zalantza asko sortarazten ditu.

Xixon eta A Coruñan sekulako porrota egin dute hango kanpoko portuekin, eta horretaz ere ikasi behar dugu. Han kosteak uste baino askoz altuagoak izan dira eta horren ondorioz orain erabat zorpeturik daude, portu hoiekin zer egin ondo jakin gabe.

Kanpoko portuen eredua bazterturik dago Europa osoan eta Pasaian ere zalantza asko daude merkantzien trafikoa erakartzeko kanpoko portuak izango lukeen gaitasunaren inguruan. Eta baita ere obrak finantzatzeko gaitasunaren inguruan.

Proiektuak ingurumenean izango lukeen eragina onartezina da.

Eta ez bakarrik Jaizkibelen. Ulian eta Iparraldeko kostaldean ere bai, bai eta Gipuzkoako hondartzetan ere.

Jaizkibelek eta zonalde horiek sekulako balioa dute ingurumenaren aldetik; horretaz hitz egiten ar igara, Natura 2000 Sareak babesten dituen espazioak dira.

Eta barnealdean ere eragin negatibo larriak egongo lirateke, Portu Agintaritzak plataforma logistikoak eta azpiegiturak eraikitzea aurreikusten duelako. Arlo horretan Oarsoaldeak eta Bidasoaldeak arazo handiak dituzte jada gaur egun, eta Portu Agintaritzak larriagotu nahi ditu orain, antza denez.

Portu Agintaritzak badiaren biziberritzea kanpoko portuaren menpe utzi egiten du. Eta alderantziz izan behar du, hain justu.

Ekonomiaren aldetik zein ingurumenaren aldetik, kanpoko portua ez da jasangarria, baina Portu Agintaritzak diru iturri bezala ikusten du badiaren biziberritzea finantzatu ahal izateko. Hori baino ez da proiektuaren balioa Portu Agintaritzarentzat. Eta ideia faltsua zabaldu nahi du horretarako, kanpoko porturik gabe ez dagoela badia biziberritzea.

Laburbilduz, EAren alegazioek argi eta garbi uzten dute:

• Kanpoko Portuaren proiektua behin betiko baztertu behar dela, proiektu hori delako, hain zuzen ere, oztopo nagusia Pasaiako badiaren biziberritzeari heltzeko.

• Bide bakarra, bideragarritasuna duen aukera bakarra, portu mistoa da, erabilera komertzialak mantenduz eta hiri-erabilerak sustatzeko lurrak utziz.

• Pasaia ezin da Bilborekiko edota Baionarekiko lehia batean sartu, kontrakoa baizik. Ideia klabea elkarlana da. Komunean lan egin behar dute euskal portuek, eta horretarako Bilboko eta Pasaiako kudeaketa unifikatu egin behar da Portu Agintaritza bakar baten bitartez.

Hori guztia kontuan hartu, Eusko Alkartasunak ingurumen inpaktuari buruzko deklarazioa negatiboa izan dadila eskatu egiten dugu, eta kanpoko portuaren proiektua behin betiko bertan behera gera dadila.

Jatorria: EUSKO ALKARTASUNA

Agenda

Ez dago programatutako ekitaldirik.

Egutegia

@ealkartasuna -en tweet-ak

Azken aldizkaria

Aurrekoak

Kanal Etikoa

Legezko informazioa - Erabilerraztasuna - Kontaktua - European Manifesto for the 2019 European Elections - Gardentasuna


Bilatu beti produktu deskontudunak eta eskaintza bereziak; horiz markatuta agertzen dira. Batzuetan, eskaintza bereziak ikusiko dituzu; adibidez, eraman 2 eta ordaindu 1, edo deskontua banaketan!

Eskuragarri dago Cafetería Juventud Prime-n?

Ez. Prime Glovo-ren harpidetza-programa da, eta gure bazkideetako batzuengandik banaketa guztiak doan jasotzeko eta beste abantaila batzuez gozatzeko aukera ematen du.

Noiz eska dezaket Cafetería Juventud dendan etxera banatzeko?

Cafetería Juventud’s dendaren lanorduetan, edozein unetan egin ditzakezu eskaerak. Banaketa bizkorrari esker, minutu batzuen buruan jasoko duzu zure glovo-a! Eskaera etxean jasotzeko ordurik egokienerako programatu ¡ere egin dezakezu, ordu horretan denda itxita egon arren.

Badago eskaera egiteko gutxieneko zenbatekorik Cafetería Juventud dendan?

Cafetería Juventud dendan, eskaera egiteko gutxieneko zenbatekoa dago. Baina ez kezkatu: zenbatekora iristen ez bazara, tarifa gehigarri bat ordaindu beharko du, baina berdin-berdin jasoko duzu glovo-a!


Jatetxe baten jangelan egindako argazkia da, Benta-Fria jatetxea izango dela pentsatzen dugu. Bi mutil gazte daude ikurrina batekin argazkirako prest. Eserita dagoen mutila Valentin da, ezkerrean zutik dagoena Jon Sasiain eta eskuma aldean dagoena Gatzagako Artabilla. Argazki hau 00404 zenbakidun erregistroarekin erlazionatuta dago.


OLINPIAR JOKOETAN ETA MUNDUKO EDO EUROPAKO TXAPELKETETAN 10 DOMINA BILDU DITUZTEN HIRU EUSKAL ENTRENATZAILEREN LAN SISTEMA EZAGUTZEKO AUKERA EGONGO DA FADURAN - basqueteam

ES

EU

Hasiera

basqueteam

Bekak eta laguntzak

Kirolariak

Agenda

Albisteak

Prentsa-aretoa

Kontratugilearen profila

Harremana

Kontratugilearen profila

Harremana

Kirolak

ES

EU

basqueteam

Bekak eta laguntzak

Kirolariak

Babesleak

Prentsa-aretoa

Agenda

Albisteak

Webgune honek berezko eta beste bitarteko batzuen Cookie-ak erabiltzen ditu informazioa jaso eta gure zerbitzuak hobetzeko. Nabigatzen jarraitzeak horien instalazioa onartzea dakar. Erabiltzaileak bere nabigatzailea konfiguratzeko aukera dauka, eta nahi izanez gero, bere disko gogorrean instalatzea ekidin dezake, horrek webgunean nabigatzeko arazoak sor ditzakeela aintzat hartu behar duen arren.

Onartu Nola konfiguratu

Prentsa-oharra

#RoadtoTokyo2020

#GuztionAmetsa. Bihotz bera indartzen. Gogo bera biltzen. Bide bera osatzen. Helburu bera amesten.

07

apirila

2014

OLINPIAR JOKOETAN ETA MUNDUKO EDO EUROPAKO TXAPELKETETAN 10 DOMINA BILDU DITUZTEN HIRU EUSKAL ENTRENATZAILEREN LAN SISTEMA EZAGUTZEKO AUKERA EGONGO DA FADURAN

Borrokalari batek, piraguista batek eta selekzio bateko bi kidek eskuratu zituzten dominak azken Olinpiar Jokoetan euskal ordezkaritzari dagokionez. Hauen entrenatzaileak, hain zuzen ere, Fadurako Hobekuntzarako Teknikorako (HTZ) zentruan billduko dira bihar. Goi errendimenduko teknikari eta entrenatzaileei zuzendutako ekimena da Euskal Kirol Eskolak antolatuta Basque Team fundazioa kolaboratzaile dela. HTZko medikua den Xabier Leibarrek aurkeztuta honako […]

Borrokalari batek, piraguista batek eta selekzio bateko bi kidek eskuratu zituzten dominak azken Olinpiar Jokoetan euskal ordezkaritzari dagokionez. Hauen entrenatzaileak, hain zuzen ere, Fadurako Hobekuntzarako Teknikorako (HTZ) zentruan billduko dira bihar. Goi errendimenduko teknikari eta entrenatzaileei zuzendutako ekimena da Euskal Kirol Eskolak antolatuta Basque Team fundazioa kolaboratzaile dela.

HTZko medikua den Xabier Leibarrek aurkeztuta honako entrenatzaile hauek hartuko dute parte: Jorge Dueñas, espainiako emakumezkoen eskubaloi selekzioko hautatzailea, Londres 2012an brontzezko domina eskuratu zuena; Xabier Etxaniz, Maialen Chourraut piraguistaren prestatzailea, honek ere brontzezkoa irabazi zuen Londres 2012an eta aurretik Munduko txapelketatan zilarra eta brontzea lortutakoa da; eta Luis Crespo, Londresen brontzezko domina erdietsi zuen Maider Unda borrokalariaren entrenatzailea da, aurretik Europako txapelketatan arabarrak lortu dituen hiru dominetan parte hartu duena.

Biztanleria hartuta EAEko kirolarien parte hartzea dagokiona baina askoz altuagoa da Espainiako Olinpiar Batzordean. Azken Jokoetan gainera bikaintasuna izan da emaitzen bereizgarririk garrantzitsuena. Erantzunkizuna hein handi batean kirolariena den arren atzetik dituzten entrenatzaileen lana ez da nolanahikoa. Jardunaldiaren helburua olinpiar dominadunekin lan egin duten prestatzaileak erabili dituzten lan-metodoak azaltzea izango da. Oinarriak, ingurugiroak eta lan-sistemak jarriko dituzte mahai gainean beti ere entrenamenduaren ikuspegitik hartuta eta ondoren mahai-ingurua egingo da. Doakoa ekimena den arren 50 lagunentzako lekua egongo da Faduran.

Xabier Etxaniz donostiarra gaur egun espainiako piraguismo slalom-eko selekzioko Zuzendari Teknikoa da. Bartzelona 92ko Jokoetan hartu zuen parte kirolari bezala eta bere aginduetara inoizko emaitzarik onenak lortu ditu estatuko selekzioak aipatu modalitatean. Azken Jokoetan Maialen Chourrautek lortutako brontzezko dominaz gain (K1-ean), Ander Elosegik (C1-ean) eta Samuel Hernanzeko (K1-ean) olinpiar diploma eskuratu zuten. Basque Team Fundazioaren lan-talde estrategikoa da hasieratik kirolari multzo hau eta Rio 2016ko Jokoetara beraien kirol-ibilbideko momenturik onenean heldu daitezke. LLeidako Seu D’Urgellen bizi da Xabier Etxaniz, bertan zuzentzen du taldea eta Bartzelona 92ko Jokoetarako eraiki zen ur-bizietako kanalean dihardu lanean. Hurrengo hilabetean izango dute slalomeko euskal piraguistek hitzordu garrantzitsuenetarikoa maiatzaren 29tik ekainaren 2ra jokatuko den Vienako Europako Txapelketarekin.

Luis Crespo gasteiztarraren aginduetara lortu ditu Maider Unda borrokalari arabarrak bere inoizko emaitzarik onenak nazioarte mailan. Estatuko txapelduna urte askotan bilakatu ondoren 2009an lortu zuen Maiderrek bere lehen arrakasta handia Danimarkako Herning hirian jokatutako Munduko txapelketan, bertan brontzea eskuratuta. Geroago lortu ditu beste bi domina Europako txapelketan, 2010ean eta 2013an, baina kirol-lorpenik garrantzitsuena Londreseko Jokoetan lortuako brontzeko domina izan zen 72 kiloz azpiko pisuan. Estatuko borrokalarien, gizonezko zein emakumezkoen, lehendabiziko domina izan zen Jokoen historian. Maiderrek urte hauetan ezin izan du aurkitu estatuan bere pisuko borrokalaririk entrenatzeko eta hortaz Luis Cresporen garrantzia prestakuntza egokia egiterako garaian. 2008tik Basque Team fundazioko kide dira Luis eta Maider eta urte hauetan laguntza ekonomikoa, teknikoa eta medikua eskuratu dute.

Eskubaloi jokalari ohia da Jorge Dueñas bilbotarra eta 2007tik estatuko emakumezkoen eskubaloi selekzioko hautatzailea da. Bere aginduetara lortu ditu talde honek emaitzarik aipagarrienak azken urteetan, egindako lan bikaina Londresen eskuratutako brontzeko dominarekin borobilduz. Urte hauetan gainera brontzea eskuratu zuten 2011ko Brasilgo Mundialean eta zilarra 2008ko Mazedoniako Europakoan. Londresen Eli Pinedo eta Patri Elorza euskal jokalariak izan ziren taldeko kide, biak gaur egun Bera Bera eskubaloi taldeko jokalariak. Talde donostiarra da, hain zuzen ere, Basque Team Fundazioak lan-talde estrategikotzat jotzen duen beste euskal kirol talde bat.

Basque Team

Goi-mailako euskal kirolaren garapena bultzatzea da Basque Team-en xedea, Euskadiko kirolariek ordezkaritza zabala izan dezaten goi-mailako kirol lehiaketetan. Ekimena Eusko Jaurlaritzak —Kultura Sailaren bitartez— eta Euskal Irrati-Telebistak bultzatu dute. Hauez gain, badira eliteko kirola sustatzearen aldeko apustua berenganatu duten babesle pribatuak ere, hala nola, EDP, IMQ eta Euskaltel. Basque Team-ek laguntza ematen die goi mailako kirolariei eta hauen entrenatzaileei, prestakuntza hobetzeko modua izan dezaten, eta xede berari jarraituz lan egingo du modalitate desberdinetako kirolariekin eta maila goreneko kirol erakundeekin. Euskadi Kirola Fundazioaren beste zeregin batzuk dira kirol prestakuntza eta heziketa optimizatzen laguntzea eta maila goreneko kirolari aplikatutako ikerkuntza sustatzea. Ildo honetan, Basque Team marka Euskadiko eliteko kirolaren erreferentzia nagusia izatea lortu nahi da, kirol mota olinpikoak, ez olinpikoak eta egokituak barne hartuta.


Maiatzaren 23tik aurrera, asteartea, Eibarko Itzuliko kamisetak salgai egongo dira Klubaren egoitzan. Kamiseten prezioa 7 €koa da.


Aurreko atsoak aitaren egin du autobusa mugitzen hasi bezain pronto. Atzo antipsikotikoak hartzea ahaztu nuela konturatu naiz. Ez ditut gaurko ametsak gogoratzen, halere. Liburua atera dut. Zahartzen naizenean ez naiz bakarrik egongo, liburutegi ederra, behintzat, izango dut. Eztulka hasi naiz. Listua kontrako samatik joan zait. Karamelua ez. Eskerrak. Aitaren eztul berbera izan da. Erretzailearena. Bentanatik astoak ikus ditzaket. Eta ardiak. Eta zaldiak. Eta ahuntzak. Txori bat. Txoriek berba egiten didate eta ez diet sekula ulertzen. Santzen zarata baino ez dut bereizten. Liburura bueltatu beharko nintzateke. Liburuak apalategietan ikuste hutsak bakardadea samurtzen dit. Haserre nago. Oso haserre. Atzoskolak masakratzeari utzi beharko nioke. Atzoskol luze eta gogorrak nahiko nituzke. Gorriz margotuak. Andoniren aurpegia zarramazkatuko nuke horrela. Tripak zarata atera dit. Hutsik dago. Gorroto hau, borborrean daukadan indar hau, probetxuzko zerbaitera bideratu beharko nuke. Letrekin adiskidetu berri naiz. Hain adiskideturik ezen orain ez baitaukat denborarik buruan dabilkidan guztia idazteko. Letrek ez ninduten salbatu. Militantziak ere ez. Osatuko nauen zerbaiten bila beti, aurrera, transzendentziaren xerka. Biziari zentzunen bat emateko ahalegina. Osatu: “bete”, bizkaieraz “sendatu” ere esan nahi du. Eta liburu guztiak elektroniko eta hotzak direnean? Euskara ulertuko dut zaharretan edo ahaztuko zait? Beldurgarria izango litzateke nik idatzitako zerbait esku artean izan eta zer esan nahi duen ezin asmatzea. Ama hizkuntza badakit ez dudala ahaztuko, baina ikasitako guztia ahaztu daiteke. Gazteleraz amestuko dut berriro? Chomskyren teoriekin amestu nuen lehengo egunean. Tabernako barran. Chomsky hizkuntzalariaren ekarpenak azaldu nizkion bati. Gezurra badirudi ere, inork gutxik daki Chomskyk iraultza ekarri ziola hizkuntzalaritzari. 1. Hizkuntza guztiek egituraketa berbera daukate. 2. Izakiok jaio orduko egituraketa hori buruan daukagu programaturik. Ardoa edaten ari ginen. Liburuen pisua igartzea gustuko dut. Usaina ere bai. Hanka lokartu zait. Ordu honetan normalean ez da honen autobus txikirik etortzen. Beharbada erlijioak eta superstizioak konpartitzen duten funtzioaz idatzi beharko nuke. Bai, gure esku ez dauden gauzak kontrolatzeko ahalegina baino ez direla biak. Eta kostunbrismoaz. Iluntzean. Edo beste batean. Nonbait irakurri nuen esaldi oso polita, sinestunak zazpi aldiz berraragitu behar badira ere, ateook hiru bider baino ez ditugula behar, denbora gehiago ematen baitugu jainkoarengan pentsatzen. Korapilo modukoa daukat tripetan. Berriro kostatzen zait jatea. Hestegorrian ile marapilo batek traba egingo balit legez. Katuei horrelakoak gertatzen ei zaizkie. Katuak gorroto ditut. Andonik sutu egiten nau. Zelan esan zidan baietz? Baietz! Laga behar izan nuela orduan! Ezin dut burutik kendu. Asteburu osoa etxean emango dut. Idatzi behar dut. Bueno, idatzi nahi dut. Arropa zuria garbitu, hori bai da beharra. Zigarroa amatatu berri dut eta berriro piztu. Non daukat burua, ba? Sortzeko burutik jota egotea ezinbestekoa al da? Horrela delakoan nago. Gutxieneko desoreka bat seguru beharrezkoa dela. Hala ere, nor bere zoroak bizi du. Zoramen hori onartzean eta erabiltzean ote datza kontua, orduan? Más Platón y menos prozac liburua. Nori otu zitzaion filosofia autolaguntza dela? Ze ostia da autolaguntza? Hori bai, agian filosofiak edo filosofia terminoaren erabilerak dirua eman duen lehenengo aldia izan da ditxosozko best seller hori. Pare bat psikologo ezagutzen ditut, nahiko hurretik, baina ez espezialista moduan, eskerrak, burutik guztiz eginda daude eta. Beti pentsatu izan dut holakoek Psikologia ikastea erabaki zutela ea horrela euren burua konpondu ahal zuten. Antza, ez dabil horrela kontua. Zuzenbidea ikasten zutenek pena ematen zidaten. Liburukote itzelen artean, lauzpabost koloretako errotulagailuez dena azpimarratzen. Dena buruz ikasten. Eskola eta institututik irten eta unibertsitateak pentsamendua askatzea zuela helburu uste nuen. Idealismo petral honek akabatu egingo nau. Seguru. Ez daukat asmorik idealismo hori neuk akabatzeko. Erraz bereizten ziren dirudunak eta langileen alabak. Modan zegoen Enpresa ikasketak egitea. Askotan gogoratzen dut Gotzon Garate, irakasle kuttuna. Beste batzuk ere bai. Onerako zein txarrerako. Doktoretza ikastaroan azken hauetako bat zera esatera ausartu zen, erdarazko maileguetan hasierako “s-” euskaraz “z-” bihurtu zela “s-”rik ez geneukalako protoeuskaraz. Seguruenik ez dakizu hau zelako zentzubakokeria den, baina itzela da. Gure Gotzon-Motzonek Por quién doblan las campanas oparitu eta barruan “egunen batean horrelako liburu on bat idaztea” opa zidan. Liburua ez zitzaidan gustatu. Onena titulua eta, gainera, John Donneren pasarte batetik hartua. Metallicaren For Whom the Bell Tolls kanta. Zelan zekien Gotzon Garatek noizbait zerbait idatzi behar nuela? Ez nion sekula ezer esan. Neska errepublikarren irudia higuingarria da. Babesa behar duten animaliatxoak, bera, gizona, gudari ausarta. Neska errepublikarrari arradatutako buru gainetik eskua pasatzen dionean, irudi hori ezin dut burutik kendu. Benetan eman zidan nazka. Lotara joan beharko nintzateke.


Hiru urte zituela hasi zen gerra eta oso oroitzapen txarra dauka. Baserritik alde egin behar izan zuten, tiroketen ondorioz. Osinagan hamaika egun pasatu zituzten berrogei lagunek.


Arabako, Bizkaiko eta Gipuzkoako 110.000 langile publikoren lan baldintzak zehazten dituen Enplegu Publikoaren Legearen proiektua onartu du Jaurlaritzak, eta Eusko Legebiltzarrera igorri du. Josu Erkoreka bozeramailearen arabera, 2016ko udazkena baino lehen onar daiteke legea. Legegaiak bi aste luzatzen du amatasun baimena —20 hilabetera arte— eta lau egun aitatasunarena —32 egun—. ELAk ezezkoa eskatu du, «enplegu suntsipena onartzen duelako».

Bidali mezu elektroniko bidezIdatzi honi buruzko bloga!Partekatu Twitter-enPartekatu Facebook-enPartekatu Pinterest-en


Gaztelaniazko Ramos izenaren baliokidetzat emandako izena Deun-ixendegi euzkotarra (Arana eta Eleizalde, 1910) lanean. Hitz arrunta da: 'zuhaitz- edo zuhaixka-adarra'.

Dokumentazioa (2)

Iruzkinak

Estekak (0)

Guztiak (2) Arautzea (2) Ofizialtzea (0) Hizkuntza azterketa (0)

abar (giz. ): (gazt.) ramos - (2001) GOR.SAL.EIZ , 319

Zer: Gizon-izena

Non: --

Jatorria: GOR.SAL.EIZ

abar (giz.) - (2001) GOR.SAL.EIZ , 85

Zer: Gizon-izena

Non: --

Jatorria: GOR.SAL.EIZ

Gaztelaniazko Ramos izenaren baliokidetzat emandako izena Deun-ixendegi euzkotarra (Arana eta Eleizalde, 1910) lanean. Hitz arrunta da: 'zuhaitz- edo zuhaixka-adarra'.

×

GOR.SAL.EIZ - Euskal izendegia. Ponte izendegia

Laburdura: GOR.SAL.EIZ

Egilea: GORROTXATEGI NIETO, Mikel & SALABERRI ZARATIEGI, Patxi

Titulua: Euskal izendegia. Ponte izendegia

Lan oharra:

Paratzailea:

Bilduma:

Aldizkaria:

Argitaletxea: Euskaltzaindia & Justizia, Lan eta Gizarte gaietako Saila, Eusko Jaurlaritza

Tokia: Gasteiz

Data: 2001

Erreferentzia:

Oharrak: Euskaltzaindiko Onomastika Batzordearen zuzendaritzapean eginiko izen zerrenda da, helburu arauemalea duena. Testua Bilbon, Euskaltzaindiaren egoitzan, 2001eko irailaren 14an eta Iruñean, 2001eko urriaren 5ean onartua izan zen eta Euskera agerkarian ere izan zen argitaratua (XLVI (2001-2), 113-1137). Erreferentzietan aipaturiko era bakoitza ageri den liburuko orrialdea ematen da, hala azalpena daramaten izenen zerrenda nagusiari dagozkionak, nola Euskara-erdara hurrenkerako amaierako aurkibideetakoak. Zerrenda hau EODA zerbitzutik jaso eta ECO egitasmoko Patxi Galék egin zuen migrazioa.

Mota: bibliografia

Erauzketa: guztizkoa

Alorra: arautzea

Itxi

Lege-oharra

Corpus onomastiko honetan, hirugarrenen lanen edukiak sartu dira, arloan ospea eta gaitasuna dutelako. Ondorio horretarako, behar diren baimenak eta lizentziak eskatu ditu Euskaltzaindiak, eta, horrenbestez, behar diren jabetza intelektualeko eskubideak eskuratu, oker edo hutsik ezean. Edukiren batek hirugarrenen eskubideak hausten dituela uste baduzu, eman iezaiozu berehala horren berri Euskaltzaindiari (honako helbide elektroniko honetara idatziz: info@euskaltzaindia.eus), beharrezko neurriak berehala har daitezen.


Norberaren eta hirugarrenen cookie-ak erabiltzen ditugu erabiltzaile gisa duten esperientzia hobetzeko. Webgune honetako edozein estekatan klik egitean, zure nabigatzailean horiek instalatzeko baimena ematen diguzu.

Onartu Rechazar Informazio gehiago

Uncategorized @eu

TURISTEI MALERREKAKO HIZKUNTZA ERREALITATEAREN BERRI EMATEKO ARGITALPENA

• Bi formatutan eskuratzen ahal da: paperean eta PDFn, sakelakoetan erraz erabiltzeko moduan. • Aste Santu aitzinetik zabalduko da eskualdeetako turismo bulego eta toki turistiko garrantzitsuenen bitartez, baita euskara zerbitzuan ere. • Euskara zerbitzuek Uraren Bailarak eta Baztan-Bidasoa Turismo Elkargoak laguntza jaso dute argitalpena turisten artean banatzeko. Argitalpenak Malerreka, Baztan eta Bortzirietako hizkuntza errealitatearen berri […]